U R A T I 0. 



Videtis ergo, A. , contimiam vetustissimae hujus terrae mutatio- 

 nem ab exordio rerum ad nostra usque tempora continuatam , aliis 

 per alia stadia viribus peractam. Post corpora organica creata , 

 viribus physicis et chemicis , quibus vehementissimae peractae sunt 

 transformationes et eversiones , virium vitalium innumerae actiones 

 additae sunt. Quas si reputaveritis et naturae operam per infinita 

 tempora perpetuam adjunxeritis , efficacissimas adfuisse terrae mu- 

 tandae causas agnoscetis. His omnibus posteriori tempore tertia 

 mutationis causa accedit , hominem intelligo immortalem. Cor 

 pore instructus ad diversissima climata perferenda nato , omnes terrae 

 habitabilis partes , quotquot et qualescunque natura paratae sunt , 

 occupat. Nec tamen ubique paratum sibi nutrimentum invenit , 

 nam quaevis terrae pars suas alit plantas et bestias , e quibus varia 

 rationq nutrimentum conquirere cogitur. Dira necessitate stomachi 

 latrantis homo cogitur ad naturam cognoscendam et colendam. 

 Inde , ubicunque homines penates posuerunt , terrae physiognomia 

 mutatur. Recte homo naturae magister appellatus est ; sed 

 quemadmodum omne imperium , quod subjecta non tuetur, tantum 

 violentiae et disturbationis instrumentum est , ita homo ferus quoque , 

 qui sibi placet in destruendo, natufae tyrannus est. Nomades animali 

 bus vivunt , praestantiorem autem naturae partem ■> vegetabilia , 



de- 



